
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Mestský súd Bratislava II 59P/10/2024 1224200313 16. 09. 2024 JUDr. Ľubica Novotná ECLI:SK:MSBA2:2024:1224200313.4
ROZSUDOK V MENE SLOVENSKEJ REPUBLIKY Mestský súd Bratislava II v konaní pred sudkyňou JUDr. Ľubicou Novotnou v právnej veci navrhovateľa - manžela: A. B., nar. XX.XX.XXXX, trvale bytom C.. D. XX, E., proti manželke: F. B., G. H., nar. XX.XX.XXXX, trvale bytom I. XX, E., t. č. I. XX, E., o rozvod manželstva a úpravu výkonu rodičovských práv a povinností k maloletému dieťaťu na čas po rozvode: G. B., nar. XX.XX.XXXX, trvale bytom I. XX, E., t. č. bytom u otca, zastúpené kolíznym opatrovníkom Úradom práce, sociálnych vecí a rodiny Bratislava, Vazovova 7/A, Bratislava, takto rozhodol: I. Súd manželstvo účastníkov: A. B., nar. XX.XX.XXXX a F. B., G. H., nar. XX.XX.XXXX, uzavreté dňa 09.11.2002, zapísané v knihe manželstiev matričného úradu Bratislava - G., vo zväzku č. X, ročník XXXX, na strane XXX, pod poradovým číslom XX, r o z v á d z a . II. Súd schvaľuje rodičovskú dohodu uzavretú v nasledovnom znení: Maloletý G. B., nar. XX.XX.XXXX sa na čas po rozvode z v e r u j e do osobnej starostlivosti otca. Obaja rodičia sú oprávnení maloletého zastupovať a spravovať jeho majetok. Matka sa zaväzuje platiť výživné na maloletého G. v sume 50 € mesačne, splatné vždy do 15-teho dňa v mesiaci vopred k rukám otca, počnúc vykonateľnosťou tohto rozhodnutia. Súd styk matky s maloletým na žiadosť rodičov neupravuje. III. Žiaden z účastníkov nemá nárok na náhradu trov konania. odôvodnenie: 1. Podľa § 2 ods. 1 Civilného mimosporového poriadku na konania podľa tohto zákona sa použijú ustanovenia Civilného sporového poriadku, ak tento zákon neustanovuje inak. 2. Písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania (§ 221 písm. a) zákona č. 160/2015 Z. z. Civilný sporový poriadok). Poučenie: Proti tomuto rozsudku odvolanie nie je prípustné, pretože účastníci konania sa na pojednávaní, na ktorom bol rozsudok vyhlásený, práva na podanie odvolania vzdali ( § 368 CSP).
Proti tomuto rozsudku, v časti výroku schválenia dohody rodičov, rodičia nie sú oprávnení podať odvolanie ( § 122 CMP). Manžel, ktorý pri uzavretí manželstva prijal priezvisko druhého manžela ako spoločné priezvisko, môže do troch mesiacov po právoplatnosti rozhodnutia o rozvode manželstva matričnému úradu oznámiť, že prijíma opäť svoje predošlé priezvisko. Ak povinný dobrovoľne nesplní, čo mu ukladá vykonateľné rozhodnutie, oprávnený môže podať návrh na vykonanie exekúcie podľa osobitného zákona; ak ide o rozhodnutie o výchove maloletých detí, návrh na súdny výkon rozhodnutia.

